CELEX: 32007R0184
Language: hu
Date: 2007-02-20 00:00:00
Title: A Bizottság 184/2007/EK rendelete ( 2007. február 20. ) a kálium-diformát (Formi LHS) takarmány-adalékanyagként való engedélyezéséről (EGT vonatkozású szöveg )

1.3.2007   
            
            
               HU
            
            
               Az Európai Unió Hivatalos Lapja
            
            
               L 63/1
            
         
      A BIZOTTSÁG 184/2007/EK RENDELETE
   
   (2007. február 20.)
   a kálium-diformát (Formi LHS) takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, valamint az engedélyek kibocsátásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban a mellékletben szereplő készítmény engedélyezésére vonatkozóan kérelmet nyújtottak be. A kérelemhez csatolták a rendelet 7. cikkének (3) bekezdésében megkövetelt adatokat és dokumentumokat.
            
         
               (3)
            
            
               A kérelem a káliumdiformát-készítmény (Formi LHS) (elválasztott) malacok és hízósertések takarmány-adalékanyagaként való engedélyezésére vonatkozik, amely készítmény a „tenyésztéstechnikai adalékanyagok” adalékanyag kategóriába sorolandó.
            
         
               (4)
            
            
               Az 1831/2003/EK rendelet 7. cikke (3) bekezdésének c) pontjával összhangban az engedélyezési kérelemben szereplő vizsgálati módszer a takarmányban lévő takarmány-adalékanyag hatóanyagának meghatározására vonatkozik. Az e rendelet mellékletében említett vizsgálati módszer a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (2) 11. cikkének értelmében ezért nem tekintendő közösségi vizsgálati módszernek.
            
         
               (5)
            
            
               Az Európai Élelmiszer-biztonsági Hatóság (a továbbiakban: a hatóság) 2006. február 14-i véleményében (3) azt a következtetést vonja le, hogy ezen adalékanyagnak a fogyasztóra, a felhasználóra és a környezetre való biztonságát már megállapították, és abban nem következik be változás a javasolt felhasználás során. Továbbá úgy ítéli meg, hogy a készítmény nincs káros hatással erre az állatkategóriára, illetve hogy a készítmény használata javíthat az (elválasztott) malacok és hízósertések tenyésztéstechnikai paraméterein (átlagos napi súlygyarapodás, takarmánybevitel-súlygyarapodás aránya). Megállapítja, hogy a kérelmező által benyújtott forgalmazás utáni nyomonkövetési terv megfelelő. A hatóság véleménye a felhasználók biztonságával kapcsolatos megfelelő intézkedések meghozatalát javasolja. A vélemény ellenőrzi az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést.
            
         
               (6)
            
            
               A készítmény vizsgálata kimutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az egy takarmány-adalékanyag tíz évre szóló új engedélyezéséről, egyes takarmány-adalékanyagok végleges engedélyezéséről és egyes, már engedélyezett takarmány-adalékanyagok új alkalmazásának ideiglenes engedélyezéséről szóló, 2005. november 4-i 1810/2005/EK bizottsági rendelet (4) 1. cikkét – amely az 1831/2003/EK rendelet átmeneti rendelkezései szerint azon alkalmazásra engedélyt írt elő – ezért törölni kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tenyésztéstechnikai adalékanyagok” adalékanyag kategóriába és az „egyéb tenyésztéstechnikai adalékanyagok” funkcionális csoportba tartozó készítményt a mellékletben meghatározott feltételek mellett takarmány-adalékanyagként engedélyezik.
   2. cikk
   Az 1810/2005/EK rendelet 1. cikkét törölni kell.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. február 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 165., 2004.4.30. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      (3)  A takarmányban használt adalékanyagokkal és termékekkel vagy anyagokkal foglalkozó tudományos testületnek az elválasztott malacok és hízósertések takarmány-adalékanyagaként használt „Formi LHS” nevű termék biztonságosságról és hatásosságáról szóló véleménye, az 1831/2003/EK rendelettel összhangban. Elfogadva: 2006. február 14-én. EFSA Lap (2006) 325., 1–16. o.
   
      (4)  HL L 291., 2005.11.5., 8. o.
   
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag (Kereskedelmi név)
               
               
                  Összetétel, vegyi képlet, leírás, vizsgálati módszer
               
               
                  Állatfaj vagy -kategória
               
               
                  Legmagasabb életkor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  mg/kg a 12 %-os nedvességtartalmú teljes takarmányban
               
            
                  
                     Tenyésztéstechnikai adalékanyag kategóriája. Funkcionális csoport: egyéb tenyésztéstechnikai adalékanyagok (a teljesítmény-paraméterek javulása: súlygyarapodás vagy takarmánybevitel-súlygyarapodás aránya)
                  
               
            
                  4d800
               
               
                  BASF Aktiengesellschaft
               
               
                  Kálium-diformát
                  (Formi LHS)
               
               
                  
                     Az adalékanyag összetétele
                  
                  Kálium-diformát: min. 98 %
                  Silicate: max. 1,5 %
                  Víz: Max. 0,5 %
                  
                     Hatóanyag
                  
                  Kálium-diformát, szilárd CAS-szám: 20642-05-1
                  
                     Vizsgálati módszer
                      (1)
                  
                  Ionkromatográfia vezetőképességű detektorral
               
               
                  Malac (elválasztott)
               
               
                   
               
               
                  6 000
               
               
                  18 000
               
               
                  Kb. 35 kg-ig használandó.
                  A kálium-diformát különböző forrásainak keveréke nem haladhatja meg a teljes takarmányban megengedett maximális szintet, amely 18 000 mg /kg a teljes takarmányban.
                  Az adalékanyagot előkeverék formájában bele kell keverni az összetett takarmányba.
                  Ez a készítmény súlyos szemsérülés kockázatát okozhatja. Intézkedéseket kell hozni a dolgozók védelmére.
               
               
                  
                     2017.3.21.
                  
               
            
                   
               
               
                   
               
               
                   
               
               
                   
               
               
                  Hízósertés
               
               
                   
               
               
                  6 000
               
               
                  12 000
               
               
                  A kálium-diformát különböző forrásainak keveréke nem haladhatja meg a teljes takarmányban megengedett maximális szintet, amely 12 000 mg /kg a teljes takarmányban.
                  Az adalékanyag előkeverék formájában belekeverhető az összetett takarmányba.
                  Ez a készítmény súlyos szemsérülés kockázatát okozhatja. Intézkedéseket kell hozni a dolgozók védelmére.
               
               
                  
                     2017.3.21.
                  
               
            
         (1)  A vizsgálati módszer részletes adatai a közösségi referencialaboratórium alábbi honlapján találhatók: www.irmm.jrc.be/html/crlfaa/